[[Fil:Standard of the German Emperor, 1900.jpg|thumb|left|Kejserens flag, fra ''Felddienst-Ordnung'', Berlin, 1900.]]
Kejserflaget blev indført af kejser [[Wilhelm 1. af Tyskland|Wilhelm 1.]] [[15. oktober]] [[1871]].<ref> Hugo Gerard Ströhl: ''Deutsche Wappenrolle enthaltend alle Wappen, Standarten, Flaggen, Landesfarben und Kokarden des Deutschen Reiches, seiner Bundesstaaten und regierenden Dynastien'', 1897, s. 80 og plansje XIX; Jörg-M. Hormann og Dominik Plaschke: ''Deutsche Flaggen. Geschichte – Tradition – Verwendung'', 2006, s. 93-101. </ref> Det bestod af en kvadratisk gul dug bestrøet med ørne og kejserkroner og besat med et jernkors, hvor nationalvåbenet, kronet med Tysklands kejserkrone og omgivet af ordenskæden for [[Den sorte ørns orden]], var placeret over korset i midten af dugen. På korsets arme var det preussiske kongehus valgsprog "[[Gott mit uns]]" og årstallet "1870" angivet. Lignende flag fandtes for kejserinden og kronprinsen. Kejserflaget var modelleret efter Preussens [[kongeflag]], hvor dugen var rødlig (purpur). Den gule farve i kejserflaget går tilbage til farven i skjoldet i nationalvåbenet og knytter derved an til den historiske tyske kejserfarve. Ved kejser [[Frederik 3. af Preussen|Frederik 3.s]] død og [[Wilhelm 2. af Tyskland|Wilhelm 2.s]] tronbestigelse blev udførelsen af Tysklands nationalvåben ændret [[6. december]] [[1888]]. Dette fik også konsekvenser for kejserflaget, hvor den nye tegning af nationalvåbenet blev indlemmet.<ref> Jörg M. Karaschewski: ''Flaggen im deutschen Kaiserreich'', 2008, s. 41. </ref>
Historie